Publication: Magyar Közlöny
Issue: MK-2008-62 (Year: 2008, Number: 62)
Era: 2004-2010
Section: II. A 11/1994. (III. 25.) IKM rendelet alapján kiállított, érvényes hatósági alkalmassági bizonyítványok jegyzéke
Paragraph Index: 774

2007. XII. hónap adatai szerint az EU többi 26 tagállamába való kiszállítás (1. számú táblázat) 53 958 M eurót (2006. I–XII. hónapjában 46 632 M eurót), a beérkezés 47 880 M eurót (2006. I–XII. hónapjában 43 175 M eurót) tett ki, így 2007 decemberében a múlt év azonos idõszakához képest, euróban mérve, a kiszállítások 15,7%-kal emelkedtek, a beérkezések 10,9%-kal nõttek. Ugyanezen idõszakban a magyar összkivitel közel azonos mértékben, 16,2%-kal (58 935 M euróról 68 461 M euróra) bõvült, az összbehozatal az EU-tagállamokból való beérkezésnél valamivel jobban nõtt, 12,2%-kal (61 314 M euróról 68 769 M euróra). Ennek megfelelõen a tagországok részesedése a magyar kivitelben 78,8%-ot (2006. I–XII. hónapjában 79,1%), a behozatalban 69,6%-ot (2006. I–XII. hónapjában 70,5%) tett ki. A fentiek szerint a forgalom egyenlege az egy évvel korábbi azonos idõszakban regisztrált 3457 M eurós többlethez képest most 6078 M eurós többletet mutatott, miközben a teljes magyar forgalomban mért elõzõ évi deficit 2379 M euróról 2007 decemberére 308 M euróra csökkent (lásd 3. számú táblázat). Az EU-tagországokkal bonyolított forgalmunkban az exportrangsor lényegesen átrendezõdött, Ausztria korábbi tartósan második helyérõl lecsúszott az 5. helyre, Olaszország és Franciaország is megelõzte, sõt az éves adatok alapján Szlovákia is. Nagy-Britannia sokáig az 5–6. legfontosabb exportpartnerünk volt, most azonban az utóbbi hónapok tendenciája alapján Románia megelõzte és Lengyelországgal bonyolított exportforgalmunk is nagyon közel került hozzá. A tagországokkal lebonyolított áruforgalom szerkezete a SITC árufõcsoportok szerinti megoszlás alapján a következõként alakult (2. számú táblázat): A kiszállításban az élelmiszerek 3496 M eurót tettek ki, részesedésük így 6,5% (2006. XII. hónapjában 5,2%), a nyersanyagok értéke 1162 M euró volt, mely 2,2%-os súlyt jelent (2006. XII. hónapjában 2,1%), az energiahordozók 1155 M eurót értek el, ez 2,1%-os részesedés (2006. XII. hónapjában 2,0%), a feldolgozott termékek értéke 14 736 M euró volt, ez 27,3%-os hányadnak felel meg (2006. XII. hónapjában 27,7%), míg a gépek és berendezések 33 409 M eurós forgalma 61,9%-os részarányt képvisel (2006. XII. hónapjában 63,0%). A beérkezések esetében az élelmiszerek 2670 M eurót tettek ki, így részesedésük 5,6% (2006. XII. hónapjában 5,2%), a nyersanyagok értéke 767 M euró volt, mely 1,6%-os súlyt jelent (2006. XII. hónapjában 1,6%), az energiahordozókból 1565 M euró értékû érkezett be, ami 3,3%-os részaránynak felel meg (2006. XII. hónapjában 3,7%), a feldolgozott termékek beérkezése 19 074 M eurót ért el, ez 39,8%-os hányadnak felelt meg (2006. XII. hónapjában 39,7%), míg a gépek és berendezések cikkcsoport 23 804 M eurós beérkezéssel 49,7%-os részesedést reprezentált (2006. XII. hónapjában 49,8%). Tájékoztatásul közöljük az EU-n kívüli legfontosabb partnerországokkal lebonyolított forgalom adatait is (3. számú táblázat). Ezek szerint 2007 tizenkét hónapjában az átlagot lényegesen meghaladóan nõtt kivitelünk Oroszországba (+37%), Ukrajnába (+33%), szintén az átlag felett alakult a Szerbiába (+49%), valamint a Svájcba (+40%) irányuló exportunk is. A Kínába irányuló export üteme is az átlag feletti mértékben nõtt (+23%). Az átlag körüli növekedést mutat a kanadai (+17%) exportforgalom. A horvátországi (+15%) exportunk az országos átlagnál valamivel kisebb mértékben nõtt. Az USA-ba irányuló exportunk szinte stagnált, Japánba a kiszállítások értéke valamelyest csökkent az elõzõ évi szinthez képest. Behozatalunkban a legnagyobb részesedéssel bíró relációk közül az orosz forgalom kismértékben csökkent (–4%) az elõzõ évihez képest. A kisebb volumenû ukrajnai (+38%) és Szerbiából (+36%), valamint Horvátországból (+127%) származó, továbbá a kanadai (+66%) behozatal is jelentõsen emelkedett. Kevéssel az országos átlag fölött alakult a kínai (+22%) behozatal. A japán (+10%) és az USA-ból származó (+10%) importunk az országos átlag körül alakult. Svájcból a behozatal csökkent.

Source: https://magyarkozlony.hu/hivatalos-lapok/03a93d2d5d47497c1f75a421d0abc66348984387/dokumentumok/600b8c93b3fbeea7d7a3cc447d6aabdf43024123/letoltes